2022.8.10.
HU
Az Európai Unió Hivatalos Lapja
L 208/3
(16)
Az 1967/2006/EK rendelet 8. cikke (1) bekezdésének h) pontjában – amelynek helyébe az (EU) 2019/1241 európai parlamenti és tanácsi rendelet (7) 8. cikkének (1) bekezdése és IX. melléklete B. részének I. szakasza lépett – foglalt követelmény nem alkalmazandó, mivel vonóhálós hajókra vonatkozik.
(17)
Olaszország az 1967/2006/EK rendelet 9. cikkének (7) bekezdésében foglalt követelmények teljesítése alapján engedélyezte az említett rendelet 9. cikkében meghatározott legkisebb szembőségtől való eltérést, mivel a szóban forgó halászati tevékenység rendkívül szelektív, tengeri környezetre gyakorolt hatása elhanyagolható, és nem érintik az 1967/2006/EK rendelet 4. cikkének (5) bekezdésében foglalt rendelkezések.
(18)
Bár 1967/2006/EK rendelet 9. cikkét az (EU) 2019/1241 rendelet törölte, az utóbbi rendelet IX. melléklete B. részének 4. pontja lehetővé teszi, hogy bizonyos, a szóban forgó rendelet 15. cikkének (5) bekezdése szerinti feltételek alapján továbbra is alkalmazhatók legyenek a legkisebb szembőségtől való eltérések.
Az ilyen eltéréseknek 2019.
augusztus 14-én hatályba kellett volna lépniük, és nem jelentenek enyhítést a szelektivitásra vonatkozó előírásokhoz képest, különösen a fiatal egyedeket érintő fogások növekedése tekintetében, céljuk pedig az említett rendelet 3. és 4. cikkében meghatározott célkitűzések és célértékek elérése.
A kért meghosszabbítás megfelel az említett feltételeknek.
(19)
A szóban forgó halászati tevékenység a parttól igen kis távolságra, 3 tengeri mérföldes sávon belüli sekély vízben zajlik, ezért nem zavarja más hajók tevékenységét.
(20)
A hajóról működtetett kerítőhálós halászatot az irányítási terv úgy szabályozza, hogy az (EU) 2019/1241 rendelet IX. mellékletében említett fajok fogásai a lehető legkisebbek legyenek.
Ezen túlmenően az olasz irányítási terv 6. pontjának megfelelően az Aphia minuta faj halászata minden évben a november 1-jétől március 31-ig tartó halászati idényre, és azon belül is hajónként legfeljebb 60 napra korlátozódik.
(21)
A hajóról működtetett kerítőhálók igen szelektívek, és azokkal nem halásznak fejlábúakra.
(22)
Az irányítási terv az 1967/2006/EK rendelet 13. cikke (9) bekezdése harmadik albekezdésének megfelelően rendelkezik a halászati tevékenységek megfigyeléséről.
(23)
Az érintett halászati tevékenységek megfelelnek az 1224/2009/EK tanácsi rendelet (8) 14. cikkében előírt követelménynek.
(24)
Az eltérés kért meghosszabbítását ezért indokolt 3 évre megadni.
(25)
Indokolt előírni, hogy Olaszország kellő időben és az olasz irányítási tervben előírt felügyeleti tervnek megfelelően jelentést tegyen a Bizottságnak.
(26)
Célszerű korlátozni az eltérés időtartamát annak érdekében, hogy lehetőség nyíljon gyors korrekciós irányítási intézkedések meghozatalára abban az esetben, ha a Bizottságnak benyújtott jelentés szerint a halászott állomány védettségi helyzete romlana, és egyben arra is, hogy egy későbbi, kiigazított irányítási terv szilárdabb tudományos alapokra épüljön.
(27)
Mivel az eltérést engedélyező (EU) 2018/1634 végrehajtási rendelet 2021.
március 31-én hatályát vesztette, a halászati idény pedig minden évben november 1-jén kezdődik, a jogfolytonosság biztosítása érdekében ezt a rendeletet 2021. november 1-jétől kezdődő hatállyal indokolt alkalmazni.
(7) Az Európai Parlament és a Tanács (EU) 2019/1241 rendelete (2019. június 20.) a halászati erőforrások és a tengeri ökoszisztémák technikai intézkedések révén történő védelméről, az 1967/2006/EK és az 1224/2009/EK tanácsi rendelet, továbbá az 1380/2013/EU, az (EU) 2016/1139, az (EU) 2018/973, az (EU) 2019/472 és az (EU) 2019/1022 európai parlamenti és tanácsi rendelet módosításáról, valamint a 894/97/EK, a 850/98/EK, a 2549/2000/EK, a 254/2002/EK, a 812/2004/EK és a 2187/2005/EK tanácsi rendelet hatályon kívül helyezéséről (HL L 198., 2019.7.25., 105. o.).
(8) A Tanács 1224/2009/EK rendelete (2009. november 20.) a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).